Za američku mini-seriju iz 1980-ih, vidite članak Amerika (miniserija).

***America*** je brazilska telenovela produkcijske kuće Rede Globo, originalno emitovana tokom 2005.

U Srbiji je prikazivana tokom 2007. na Foks televiziji.

Zaplet
------

Solin veliki san i jasna vizija budućnosti je život u Americi, za koju veruje kako je mesto ostvarenja svih njenih želja. Kao i hiljade ljudi širom sveta, samopouzdana i živahna Sol vidi Ameriku kao obećanu zemlju u kojoj će ostvariti svoj životni san. Priča počinje tako što se mlada i prelepa sanjarka Sol priprema za dalek put, a hrabri je prijateljica iz detinjstva, Dris, koja sada radi u Majamiju kao plesačica u noćnom klubu. Iako samopouzdana i uporna, Sol je duboko u sebi poprilično naivna, što je vodi u brojne probleme. Pošto ne uspeva legalno ući u Ameriku, svoju pomoć ponudi joj Aleks, koji će kasnije uveliko uticati na njen život. Sol stanuje u predgrađu Rija s očuhom Marijanom, majkom Odalejom i sestrom Marijanom. U poseti kumi, vlasnici farme goveda, Sol upoznaje Tijaa, koji će postati ljubav njenog života. Iako pomalo divlji, neustrašivi i vatreni Brazilac, Tijao je meka srca, vrlo plemenit i osećajan. Rano je izgubio oca pa je, odgajan od deke i majke, odrastao brinući o domaćim životinjama, sa kojima se razume bolje nego s ljudima. Strastvenog Tijaa vodi veliki san - želi postati šampion u rodeu i ukrotiti bika Bandita, što do sada nije uspelo ni jednom kauboju. Već pri prvom susretu rađa se izuzetno jaka privlačnost između Sol i Tijaa, jednako jaka kao i nekompatibilnost njihovih snova. Nepodudaranja njihovih životnih ciljeva nisu jedina razlika između lepog para - dok on naginje jednostavnom seoskom životu, duhovnim vrednostima i privrženosti korenima, ona preferira ubrzan gradski ritam, materijalne vrednosti i zanemarivanje prošlosti i tradicije. Samo čudesni putevi ljubavi mogu biti odgovor na pitanje kako su toliko različite individue jedna u drugoj pronašle srodne duše. Tijao je siguran kako je Sol njegova srodna duša, a isto mišljenje deli i zaljubljena Sol, ali njihova je romansa kratkog veka jer ona prima poziv od Aleksa, koji joj omogućava konačno ostvarenje velikog sna. Ona sada odluči ilegalno preći granicu Meksika, ući u Ameriku i ostaviti voljenog Tijaa. Nakon nekoliko bezuspešnih pokušaja, ona konačno ulazi u Ameriku i smešta se u Majami, a Tijao, ipak, nastavlja svoju pobedonosnu rodeo karijeru i oženi mladu veterinarku Simone. Ali, pošto se uspešan kauboj takmiči u Americi, njihovi će se putevi ponovo ukrstiti...

Zanimljivosti
-------------

U telenoveli *Amerika* isprepliću se najrazličitije i nesvakidašnje teme, kao što su život ilegalnih imigranata u Majamiju, nama daleki svet rodea i kauboja, homoseksualizam, propali brakovi, a priča se dotiče i života slepih i nerazumevanja okoline za probleme osoba sa posebnim potrebama. Osim šarolike tematike i sjajnih, oku dopadljivih glumaca, ova se brazilska serija odlikuje i predivnim pejzažima snimanim na atraktivnim lokacijama Majamija i meksičke granice. Zbog navedenih karakteristika zaista ne čudi što ju je u Brazilu u udarnom terminu odgledalo prosečno 65% gledalaca.

Uloge
-----

| Glumac: | Uloga: |
| --- | --- |
| Debora Seko | Sol de Oliveira |
| Murilo Benisio | Sebastijao Tijao da Silva Igino |
| Eliane Giardini | Neuta Fontes |
| Kako Kikler | Edvard Ed Talbot |
| Kamila Morgado | Mai |
| Gabrijela Duarte | Simone |
| Edson Selulari | Glauko Simoes Lopes Prado |
| Kristiane Torloni | Hajdi Pamplona Lopes Prado |
| Murilo Rosa | Dino |
| Tijago Laserda | AleksRoberto |
| Marijana Himenes | Raisa Pamplona Lopes Prado |
| Kleo Pires | Marija de Lourdes Tupa Lurdinja |
| Umberto Martins | Laerte Vilja Nova |
| Danijela Eskobar | Irene Vilja Nova |
| Klaudija Himenez | Konsuelo |
| Nivea Marija | Marija Hose Maze Igino |
| Fransisko Kuoko | Hoze Ze da Silva Igino |
| Handira Martini | Odaleja de Oliveira |
| Paulo Goulart | Marijano de Oliveira |
| Markos Frota | Pedro Hatoba |
| Toti Meireljes | Vera Tupa |
| Sisa Guimaraes | Nina |
| Marselo Novaes | Genivaldo Genino da Silva Igino |
| Samara Felippo | Marija Odete |
| Bruno Gagliaso | Roberto Sinval Fontes Junior |
| Mateus Načtergaele | Kareirina |
| Ailton Grača | Feitosa |
| Paula Burlamakui | Islene |
| Žulijana Paeš | Kreusa |
| Lusija Verisimo | Hil Madureira |
| Rodrigo Faro | Neto |
| Simone Spoladore | Eloisa |
| Florijano Peikoto | Toni |
| Beti Farija | Đanira Pimenta |
| Silvija Buarkue | Marija Elis |
| Kamila Rodriges | Marijana de Oliveira |
| Roberto Bonfim | Hota Abdalja |
| Erom Kordeiro | Zeka |
| Lukas Babin | Nik |
| Marisol Ribeiro | Keri Vilja Nova |

Izvori
------

1. 1 2 3  Redação Memória Globo. „Memória Globo - América" (portugalski). Globo.com. Arhivirano iz originala na datum 2009-01-20. Pristupljeno jul 2010.

Vanjske veze
------------

* Página Oficial de *América* na Rede Globo. Arhivirano 2008-12-22 na Wayback Machine-u
* Memória Globo - América Arhivirano 2009-01-20 na Wayback Machine-u